इंटक चुनाव में 20 टिकटों पर दावा करेगी : सुंदरियाल
इंटकके नेशनल प्रेसिडेंट दिनेश सुंदरियाल ने कहा है कि पंजाब विधानसभा चुनाव में 20 टिकटों पर दावा किया जाएगा। राज्य से एक राज्यसभा सीट भी इंटक के खाते में मांगी जाएगी।
उन्होंने प्रेस कॉन्फ्रेंस में कहा कि पंजाब में कारखाना मजदूर, खेत मजदूर, ठेका मुलाजिम, सरकारी मुलाजिम सरकार की नीतियों से परेशान हैं। इन्हें हक दिलाने के लिए उनके प्रतिनिधि विधान सभा में होने जरूरी हैं। इंटक 20 सीटों पर मजदूर-मुलाजिम वर्ग को चुनाव लड़ाएगी। कांग्रेस की नेशनल प्रेसिडेंट सोनिया गांधी से जल्द मीटिंग करेंगे।
सुंदरियाल ने कहा कि राज्य में कांग्रेस सरकार आने पर ट्रस्टों के चलाए जा रहे स्कूलों में मजदूरों, किसानों के लिए 25 प्रतिशत सीटें निशुल्क आरक्षित करवाएंगे। सरकारी स्तर पर शिक्षा, चिकित्सा क्षेत्र में सुधार लाएंगे।
पंजाब में 20 हजार इंडस्ट्रियल यूनिट या तो बंद हो गए हैं या पलायन कर गए हैं। लाखों लोग बेरोजगार हुए हैं। अकाली-भाजपा सरकार की नीतियों में बदलाव लाएंगे। उन्होंने किसानों से भी अपील की कि वह निराश होकर खुदकुशी करें। कांग्रेस सत्ता में आकर उन्हें हक दिलाएगी। लेबर को पंजीकृत करके हर हक, सुविधा देंगे।
प्रेस कांफ्रेंस में इंटक के नेशनल वाइस प्रेसिडेंट करनैल सिंह भाटिया, पंजाब के सीनियर वाइस प्रेसिडेंट अशोक गुप्ता, यूरोप इकाई के जनरल सेक्रेटरी जरनैल सिंह, लेखराज शर्मा उपस्थित थे।
राज्यसभा में भेजा जाए एनआरआईज का प्रतिनिधि
दिनेशसुंदरियाल, पंजाब प्रधान मलविंदर लक्की, इंटक की यूरोप इकाई के प्रधान जगतार सिंह बिट्टू ने कहा कि पंजाब के एनआरआईज की गिनती बहुत ज्यादा है लेकिन इनकी भारत में प्रापर्टी सुरक्षित नहीं है। विदेश मंत्रालय से संबंधित कई मामले भी परेशानी बनते हैं। पंजाब से एनआरआईज के प्रतिनिधि को राज्य सभा में भेजा जाना चाहिए। वह कांग्रेस प्रधान के ध्यान में मामला लाएंगे।
इंटक के नेशनल प्रेसिडेंट ने कहा कि मजदूरों को हक दिलवाने के लिए विधानसभा में उनके प्रतिनिधियों की मौजूदगी जरूरी है।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva